ईद मिलादुन्नबी कॉन्फ्रेंस में अमन-शांति का पैगाम गूंजा
आॅलइंडिया तहरीके अहले सुन्नत की ओर से शुक्रवार को दशहरा मैदान में हजरत सय्यद मौलाना कासिम अशरफ किछोछा शरीफ की सरपरस्ती में ईद मिलादुन्नबी कॉन्फ्रेंस हुई। कॉन्फ्रेंस में राज्य भर के उलेमाओं, इमामो, दरगाह के गद्दीनशीनों ने शिरकत कर पैगंबरे इस्लाम के अमनो-शांति को आम करने, मोहब्बतें रसूल का चिराग घर-घर जलाने का आह्वान किया।
इंग्लैंड से आए वर्ल्ड इस्लामिक मिशन के जनरल सैक्रट्री मौलाना कमरूजज्मा खां आजमी ने कहा कि जिस पैंगबर का यौमे विलादत मना रहे हैं। उस पैगंबर ने कितनी कठिन डगर पर चलकर हमें भटकने से बचाया। हमें उनके मानवता से मोहब्बत के इस संदेश को कठोर दिलों तक पहुंचाकर उन दिलों में मोहब्बत, भाईचारगी, प्रेम और मानवता का दीप जलाना है। तभी हम विश्व में शांति की स्थापना कर सकते हैं। कॉन्फ्रेंस की सरपरस्ती कर रहे किछौछा यूपी शरीफ से आए मौलाना सय्यद कासिम अशरफ ने कहा कि कोई भी समाज बगैर तालीम के तररक्की नहीं कर सकता है।
अध्यक्षता कर रह मदरसा बौर्ड के पूर्व चेयरमैन मौलाना फज्ले हक ने कहा कि इस कॉन्फ्रेंस के माध्यम से हम समाज में फैली बुराईयों को दूर सकते हैं। उन्होंने समाज में महिलाओं में तालीम के प्रति जागरुकता की बात कही। कॉन्फ्रेंस में मुख्य अतिथि आमीन पठान, हाजी दाऊद कुरैशी, मौलाना हाजी मोइनुद्दीन जोधपुर, मौलाना सय्यद मोहम्मद कादरी मुंबई सहित अन्य शामिल रहे। यहां अमन-चैन को लेकर तीन प्रस्ताव पारित किए। प्रवक्ता तबरेज पठान ने बताया कि इस मौके पर महिलाओं की कॉन्फ्रेंस भी हुई। यहां मुंबई से आई आलिमाएं वहीदा, रईसा, वसीमा ने पैंगबरे इस्लाम की जीवनी बयां कर औरतों में शिक्षा के प्रति जागरुकता, बेटी बचाओ का आह्वान किया।
दशहरा मैदान में ईद मिलादुन्नबी कॉन्फ्रेंस को संबोधित करते वक्ता।
bho_Deva awa_Deva hin_Deva hin_Deva bho_Deva